# Έμφραγμα του μυοκαρδίου

### Από τη Βικιπαίδεια, την ελεύθερη εγκυκλοπαίδεια

Το έμφραγμα του μυοκαρδίου προκαλείται από αιφνίδια διακοπή της ροής του αίματος προς την καρδιά.

## [Επεξεργασία] Αιτίες

Η καρδιά

Η κύρια αιτία του εμφράγματος του μυοκαρδίου είναι η απόφραξη της αρτηρίαςπου τροφοδοτεί με αίμα την καρδιά. Όταν συμβεί ξαφνική απόφραξη μίας από τις στεφανιαίες αρτηρίες, τα κύτταρα των μυών της καρδιάς δεν είναι πλέον σε θέση να λάβουν επαρκή ποσότητα οξυγόνου. Επειδή δεν μπορούν να λειτουργήσουν, η καθυστερημένη αποκατάσταση της παροχής αίματος θα τα θανατώσει. Τα μυϊκά κύτταρα της καρδιάς είναι εξαιρετικά ευαίσθητα στην έλλειψη οξυγόνου. Ο βαθμός της βλάβης που προκαλείται σε αυτή την περίπτωση εξαρτάται από το μέγεθος της αρτηρίας που υφίσταται την απόφραξη.

Συνήθως η απόφραξη αρτηρίας προκαλείται από έναν θρόμβο αίματος. Σε σπάνιες περιπτώσεις, μπορεί να προκληθεί από φλεγμονή, αυτόματο διαχωρισμό του αγγείου,από εμβολή μεταναστευτικού θρόμβου ή από από μυικούς σπασμούς στην αρτηρία. Θρόμβοι αίματος μπορούν να σχηματιστούν στις στεφανιαίες ατηρίες λόγω ρήξης του σχηματισμού από τη συσσώρευση λιπιδιών (ονομάζεται πλάκα) τα οποία επικάθονται στα τοιχώματα της αρτηρίας. Η δημιουργία της πλάκας —μια διεργασία που ονομάζεται αθηροσκλήρυνση— στενεύει προοδευτικά την αρτηρία. Όταν ραγεί αυτή η πλάκα, σχηματίζεται θρόμβος αίματος πάνω από τη ρήξη, ο οποίος μπορεί να προκαλέσει απόφραξη ολόκληρης της αρτηρίας. Η διεργασία σχηματισμού ενός θρόμβου αίματος πάνω στην πλάκα ονομάζεται αθηροθρόμβωση. Έτσι, η αθηροσκλήρυνση προκαλεί προοδευτική στένωση των αρτηριών, όπου η πλάκα επικάθεται στο αρτηριακό τοίχωμα, ενώ η αθηροθρόμβωση συμβαίνει όταν ραγεί η πλάκα και σχηματιστούν θρόμβοι αίματος, οι οποίοι προκαλούν αιφνίδια απόφραξη μια αρτηρίας η οποία, με τη σειρά της, προκαλεί το έμφραγμα του μυοκαρδίου.

## [Επεξεργασία] Ενδείξεις ενός εμφράγματος του μυοκαρδίου

Οι ενδείξεις που φανερώνουν ότι η παροχή αίματος προς την καρδιά έχει διαταραχτεί προσωρινά προηγούνται συχνά ενός εμφράγματος του μυοκαρδίου. Οι ενδείξεις αυτές διαρκούν κατά κανόνα μόνο μερικά λεπτά της ώρας. Σε πολλές όμως περιπτώσεις τα συμπτώματα είναι αιφνίδια χωρίς προκαταρκτικά ενοχλήματα. Κάποιες τέτοιες ενδείξεις είναι οι εξής:

- Αίσθηση πίεσης ή σφιξίματος στο στήθος
- Πόνοι στο στήθος, οι οποίοι μπορεί να διαχέονται στον ώμο, το χέρι, το λαιμό, ή και σαγόνι.Η ένταση του πόνου διαφέρει από άνθρωπο σε άνθρωπο σε σημείο που μπορεί να κυμαίνεται από ένα απλό συνεχές βάρος έως και να απουσιάζει ολοκληρωτικά (ειδικώς στους χρόνια διαβητικούς ασθενείς)
- Ξαφνικός πόνος στην άνω κοιλιακή χώρα με συνοδούς εμμέτους πολλές φορές
- Εφίδρωση
- Δυσχέρεια στην αναπνοή
- Ακανόνιστος χτύπος καρδιάς που συμβαίνει για πρώτη φορά

Αρχικά τα συμπτώματα εμφανίζονται κατά την σωματική κόπωση ή ψυχική υπερένταση, ενώ αργότερα εμφανίζονται και κατά την ξεκούραση. Η ενημέρωση του προσωπικού γιατρού είναι απαραίτητη σε αυτή την περίπτωση.

## [Επεξεργασία] Παράγοντες κινδύνου

Κάθε ξεχωριστός παράγοντας αθροίζεται με άλλους, εφόσον υπάρχουν, και έτσι αυξάνεται ο κίνδυνος σε σημαντικό βαθμό για να συμβεί έμφραγμα του μυοκαρδίου. Κάποιοι από τους παράγοντες οι οποίοι είναι δυνατόν να τεθούν υπό έλεγχο, είναι οι εξής:

- Το κληρονομικό ιστορικό (στεφανιαίας νόσου)
- Ο διαβήτης
- Η υπέρταση
- Το κάπνισμα
- Η υψηλή χοληστερόλη
- Το υπερβολικό βάρος (όχι ανεξάρτητα αλλά μέσω επίτασης άλλων παραγόντων κινδύνου)
- Η ανθυγιεινή διατροφή
- Το στρες
- Η έλλειψη σωματικής άσκησης

Πέραν από τον περιορισμό των παραγόντων κινδύνου, ο χειρισμός μιας τέτοιας κατάστασης υγείας μπορεί να γίνει ανάλογα είτε με φαρμακευτική αγωγή είτε μέσω χειρουργικής επέμβασης (για παράδειγμα, η παράκαμψη της στεφανιαίας αρτηρίας ή διάφορες μέθοδοι αγγειοπλαστικής, όπως είναι η διαστολή-μπαλονάκι).

## [Επεξεργασία] Πρόσθετη ανάγνωση

- Παγκόσμια Οργάνωση Υγείας: Επίσημος ιστότοπος (Αγγλικά).
- Παγκόσμια Καρδιολογική Ομοσπονδία: Επίσημος ιστότοπος (Αγγλικά).
- Ευρωπαϊκή Καρδιολογική Εταιρία: Επίσημος ιστότοπος (Αγγλικά).

| Περιέχονται πληροφορίες για ιατρικά θέματα. Δείτε την προειδοποίηση για ιατρικά άρθρα.

Ανακτήθηκε από "http://el.wikipedia.org../../../%CE%AD/%CE%BC/%CF%86/%CE%88%CE%BC%CF%86%CF%81%CE%B1%CE%B3%CE%BC%CE%B1_%CF%84%CE%BF%CF%85_%CE%BC%CF%85%CE%BF%CE%BA%CE%B1%CF%81%CE%B4%CE%AF%CE%BF%CF%85.html"

Κατηγορία: Παθήσεις του καρδιαγγειακού συστήματος

##### Views

- Άρθρο
- Συζήτηση
- Τελευταία έκδοση

##### Αναζήτηση